**Сертификаттау курсының бағдарламасы**

**Бағдарлама паспорты**

|  |  |
| --- | --- |
| Білім беру бағдарламасын әзірлеуші білім және ғылым ұйымының атауы | «Астана медицина университеті» КеАҚ |
| Қосымша білім беру түрі *(біліктілікті арттыру / сертификаттау курсы / формальды емес білім беру іс-шарасы)* | Сертификаттау курсы |
| Бағдарлама атауы | Медико-криминалистикалық сараптама |
| Мамандықтың және (немесе) мамандандырудың атауы *(мамандықтар мен мамандандырулар номенклатурасына сәйкес)* | Мамандық - Сот-медициналық сараптама; Мамандандыру - Медико-криминалистикалық сараптама |
| СБШ бойынша біліктілік деңгейі | 7 |
| Білім беру бағдарламасының алдыңғы деңгейіне қойылатын талаптар | Сот-медициналық сараптама |
| Кредиттер (сағаттар) бойынша бағдарлама ұзақтығы | 32 кредит (960 сағат) |
| Оқыту тілі | казақ/орыс |
| Оқыту форматы | күндізгі-қашықтан |
| Мамандық бойынша тағайындалған біліктілік *(сертификаттау курсы)* | Сот-медициналық сарапшы дәрігер (медико-криминалистикалық зерттеу) |
| Оқытуды аяқтау туралы құжаты *(сертификаттау курсы туралы куәлік, біліктілікті арттыру туралы куәлік)* | сертификаттау курсы туралы куәлік |
| Сараптама ұйымының толық атауы | «Патологиялық анатомия және сот-медициналық сараптама» комитеті, хаттама №2 28.02.2022 ж. |
| Сараптама қорытындысын құрастыру күні | 23.02.2022 ж. |
| Сараптама қорытындысының қолданылу мерзімі | 1 жыл |

**Нормативтік сілтемелер:**

СК бағдарламасы:

1. «Денсаулық сақтау саласындағы мамандарға қосымша және формальды емес білім беру қағидаларын, денсаулық сақтау саласындағы қосымша және формальді емес білімнің білім беру бағдарламаларын іске асыратын ұйымдарға қойылатын біліктілік талаптарын, сондай-ақ қосымша және формальды емес білім беру арқылы денсаулық сақтау саласындағы мамандар алған оқудың нәтижелерін тану қағидаларын бекіту туралы» ҚР ДСМ 2020 жылғы 21 желтоқсандағы № ҚР ДСМ-303/2020 бұйрығына;

2. «Денсаулық сақтау саласындағы мамандарды сертификаттауға жататын мамандықтар мен мамандандырулар тізбесін бекіту туралы» ҚР ДСМ 2020 жылғы 30 қарашадағы № ҚР ДСМ-218/2020 бұйрығына сәйкес құрастырылған.

**Әзірлеуші туралы мәлімет:**

|  |  |  |
| --- | --- | --- |
| **Лауазымы** | **Т.А.Ә.** | **Байланыс: E-mail** |
| «Астана медицина университеті» КеАҚ-тың сот медицинасы кафедрасының профессоры, м.ғ.д., профессор | Ф.А.Галицкий | galickif@mail.ru |
| «Астана медицина университеті» КеАҚ-тың сот медицинасы кафедрасының доценті, PhD докторы | Ю.В.Колосов | assistent-08@mail.ru |
| «Астана медицина университеті» КеАҚ-тың сот медицинасы кафедрасының доценті, PhD докторы | К.К.Макашев | mkk\_701203@bk.ru |

**Сертификаттау курсының бағдарламасы «Астана медицина университеті» КеАҚ Білім беру бағдарламаларының сапасын қамтамасыз ету комитетінің отырысында бекітілді**

|  |  |  |
| --- | --- | --- |
| **Лауазымы, жұмыс орны, атағы (бар болса)** | **Тегі, аты-жөні** | **хаттаманың күні, №** |
| Төрағасы: «Астана медицина университеті» КеАҚ, №3 отбасылық медицина кафедрасының меңгерушісі, профессор, м.ғ.д. | С.Н. Уразова | Хаттама № 4а,  18.02.2022 ж. |

**СК ББ сараптамалық бағасы Патологиялық анатомия және сот-медициналық сараптама комитетінің отырысында талқыланды**

|  |  |  |
| --- | --- | --- |
| **Сарапшының лауазымы, жұмыс орны, атағы (бар болса)** | **Тегі, аты-жөні** | **хаттаманың күні, №** |
| Төраға: «Астана медицина университеті» КеАҚ, сот медицинасы кафедрасының меңгерушісі, м. ғ. к., доцент | В.Д. Осипов | № 2, 28.02.22 ж. |

СК ББ, сараптама актісі және талқылау хаттамасы қоса беріледі.

**СК бағдарламасы «Денсаулық сақтау» дайындау бағыты бойынша ОӘБ** 2022 жылғы 1 сәуірдегі отырысында мақұлданды, хаттама №5 (ББ жобасы ОӘБ сайтында жарияланған)

**Бағдарлама мақсаты:**

|  |
| --- |
| Сот-медициналық сараптама шеңберінде медико-криминалистік зерттеу әдістері бойынша қосымша кәсіби білімді, біліктілік пен дағдыларды кеңейту, тереңдету және қалыптастыру. Адам өмірі мен денсаулығына қарсы қылмыстар кезінде зақым келтіру құралдарын анықтау, жарақаттардың пайда болу механизмі мен шарттарын белгілеу, тұлғаны анықтау және медициналық криминалистиканың басқа да мәселелері бойынша сот-тергеу органдарына жоғары білікті көмек көрсету үшін сот-медициналық сарапшы дәрігерге қажетті теориялық білімді алу және практикалық дағдыларды меңгеру. |

**Бағдарламаның қысқаша сипаттамасы:**

|  |
| --- |
| Бұл бағдарлама қүқық қорғау органдарында алдын ала тергеу, қылмыстық және азаматтық істерді сотта қарау барысында туындайтын медико-биологиялық сұрақтарды зерттеп, шешетін сот-медицинасы ғылымының бір бөлігі болып табылатын медициналық криминалистиканың мәселелерін шешеді және ашады.  Сот-медициналық сараптама мүмкіндіктерінің артуы, оның тәжірибесіне заманауи зерттеу әдістерін енгізу қылмыстарды тергеуде, ашуда және алдын алуда сот медицинасының рөлі мен тиімділігін арттырады. Адам өмірі мен денсаулығына қарсы қылмыстар кезінде зақым келтіру құралдарын анықтау, жарақаттардың пайда болу механизмі мен шарттарын белгілеу, тұлғаны анықтау мәселелерін шешуде медициналық криминалистиканың маңызы ерекше. |

**Бағдарламаның негізгі элементтерін үйлестіру:**

| **№/п** | **Оқыту нәтижесі** | **Бағалау әдісі** | **Оқыту әдісі** |
| --- | --- | --- | --- |
| 1 | Сот-медициналық медико-криминалистік сараптамасының объектілерін зерттей алады, зерттеу жүргізу әдістемесін көрсете алады, сот-медициналық диагнозды тұжырымдай алады. | Жағдаяттық есепті шешуді бағалау, процедураларды ұстану, құрал-жабдықтарды, дағдыны орындау техникасын пайдалану, тестілеу. Сараптамалық жағдайды талқылау (CbD – Casebased Discussion). | Семинар  Тәжірибелік сабақ |
| 2 | Медико-криминалистік объектілерге лабораториялық зерттеу жүргізу тактикасы мен көлемін әзірлейді, алынған нәтижелерді талдайды, сараптамалық қорытындыларды тұжырымдайды және дәлелді тәжірибе негізінде сот-медициналық қорытынды жасайды. | Жағдаяттық есепті шешуді бағалау, процедураларды ұстану, құрал-жабдықтарды, дағдыны орындау техникасын пайдалану, тестілеу. Сараптамалық жағдайды талқылау (CbD – Casebased Discussion). | Семинар  Тәжірибелік сабақ |
| 3 | Сот-медициналық сараптаманың жақсы нәтижелеріне қол жеткізу мақсатында зерттелетін адамдармен, оның айналасындағылармен, сот және құқық қорғау органдарының өкілдерімен, денсаулық сақтау қызметкерлерімен тиімді өзара іс-қимыл жасайды. | Жағдаяттық есепті шешуді бағалау. Сараптамалық жағдайды талқылау (CbD – Casebased Discussion). Сараптамалық симуляция сценарийінің орындалуын бағалау. | Семинар  Тәжірибелік сабақ |
| 4 | Өз мамандығы бойынша Қазақстан Республикасының денсаулық сақтау жүйесі мен заң ғылымының құқықтық және ұйымдастырушылық саласы аясында әрекет ете алады, төтенше жағдайлар кезінде негізгі көмек көрсете алады, ұлт денсаулығын нығайту саясатын іске асыру бойынша кәсіптік ұжымдар құрамында жұмыс істей алады. | Жағдаяттық есепті шешуді бағалау. Сараптамалық жағдайды талқылау (CbD – Casebased Discussion). Сараптамалық симуляция сценарийінің орындалуын бағалау. | Семинар  Тәжірибелік сабақ |
| 5 | Мәліметтерге қол жеткізу, бағалау және интерпретациялау үшін әртүрлі ақпараттық технологияларды пайдаланады, адекватты зерттеу сұрақтарын құрастырады, кәсіби әдебиеттерді сыни тұрғыдан бағалайды, тәжірибеде инновациялық технологияларды қолданады. | Эссе, рецензия жазу, баяндамалар дайындау, әдебиеттерге аннотация жасау. | Семинар, пікірсайыс |
| 6 | Сараптаманы жүргізудің қауіпсіздігін және сапасын жоғары деңгейде қамтамасыз ету үшін тәуекелдерді бағалай алады және ең тиімді әдістерді қолдана алады. | Сараптамалық жағдайды талқылау (CbD – Casebased Discussion). | Дебрифинг (тапсырманы орындаудан кейін талқылау) |
| 7 | Күнделікті кәсіби қызмет пен үздіксіз кәсіби даму үшін қажетті жаңа білімдерді игере отырып, өз бетінше білім алуға және кәсіби ұжымның басқа мүшелерін оқытуға қабілетті және дайын. | Презентацияны бағалау, Рецензияны бағалау. | Журнал клубы (JC - Journal club) |

**Сертификаттау курсының бағдарламасын іске асыру жоспары**

|  |  |  |  |  |  |  |
| --- | --- | --- | --- | --- | --- | --- |
| **№** | **Пәндер тақырыбының /бөлімнің/ атауы** | **Сағат көлемі** | | | | **Тапсырма** |
| **лекция** | **семинар** | **тәжірибелік сабақтар** | **ТРС** |
| **1.** | **«Медициналық криминалистика» модулі** | **12** | **20** | **40** | **48** | **4 кредит (120 сағат)** |
| **1.1** | Идентификация туралы түсінік. Криминалистикалық (сот-медициналық) трассологиялық индентификацияның ерекшеліктері.  Іздің қалыптасу процесі. Салыстырмалы зерттеу әдістері, ережелері мен тәсілдері. | 2 | 2 | 4 | 8 | - идентификацияның негізгі принциптерін атаңыз.  - іздердің (трассалардың) түрлерін көрсетіңіз.  - іздерді зерттеу, бекіту және алу әдістерін атаңыз.  - іздерді (трассаларды) сипаттаңыз.  - іздерді бекіту және алуды жүргізіңіз. |
| **1.2** | Медико-криминалистикалық бөлімшелерінде сот-медициналық сараптамаларды өндіру. Медико-криминалистикалық сараптамасын жүргізу әдістемесі. | 1 | 2 | 4 | 4 | - медико-криминалистикалық сараптаманың түрлерін атаңыз.  - өткір құралдармен зақымдануды зерттеу әдістемесін сипаттаңыз.  - доғал құралдармен зақымдануды зерттеу әдістемесін сипаттаңыз. |
| **1.3** | Медико-криминалистикалық сараптама өндірісінде қолданылатын зерттеудің өлшеу әдістері.  Өлшеу түрлері.  Өлшеу құралдары мен аспаптары.  Жұмыс әдістемесі. | 1 | 2 | 4 | 4 | - өлшеу құралдарының түрлерін атаңыз.  - штангенциркульдің негізгі қызметтері қандай.  - өлшеу әдістемесін сипаттаңыз.  - объектінің өлшеуін жүргізіңіз. |
| **1.4** | Медико-криминалистикалық сараптамада қолданылатын микроскопиялық зерттеу әдістері.  Зерттеуге арналған сараптама объектілерінің стереомикроскопиясы. | 1 | 2 | 4 | 4 | - микроскоптардың негізгі сипаттамаларын атаңыз.  - микроскоппен жұмыс істеу ережелерін атаңыз.  - объектінің микрокөшірмесін жасаңыз.  - стереомикрокөшіру нәтижелерін сипаттаңыз. |
| **1.5** | Фотосуретке түсірудің жалпы ережелері.  Сандық фото және видеоға түсірудің негіздері. | 1 | 2 | 4 | 4 | - фотосуретке түсіру ережелерін атаңыз.  - фотосуреттің негізгі түрлерін атаңыз.  - объектілерді суретке түсіріңіз.  - фото кестелерді құрастыруды жүргізіңіз.  - фото кестелерді сипаттаңыз. |
| **1.6** | Сот-медициналық сараптама тәжірибесіндегі рентгенологиялық зерттеу әдістері. | 1 | 2 | 4 | 4 | - негізгі рентгенологиялық зерттеулерді атаңыз.  - қолданылатын жабдықты және оның қалай жұмыс істейтінін сипаттаңыз.  - сан сүйегінің рентгенологиялық зерттеуін жүргізіңіз. |
| **1.7** | Медико-криминалистикалық сараптама өндірісіндегі физикалық және химиялық зерттеу әдістері. | 1 | 2 | 4 | 4 | - физикалық зерттеулердің түрлерін көрсетіңіз.  - ультракүлгін және инфрақызыл сәулелерінде зерттеу жүргізіңіз.  - химиялық зерттеулердің түрлерін көрсетіңіз.  - металл баспаларына зерттеу жүргізіңіз. |
| **1.8** | Сот-медициналық сараптамасында адамның киімі.  Киімдерді, олардағы зақымдарды және қабаттасуларды сипаттау әдістемесі.  Киімді зерттеуде қолданылатын лабораториялық зерттеу әдістері. | 2 | 2 | 4 | 8 | - киім мен материалдың негізгі түрлерін сипаттаңыз.  - негізгі зерттеу әдістерін атаңыз.  - зақымданудың негізгі түрлерін және олардың ерекшеліктерін көрсетіңіз.  - киімге зерттеу жүргізіңіз.  - киімді зерттеудің нәтижелерін бағалаңыз. |
| **1.9** | Жағдаяттық сараптамалар: объектілері, зақымданудың пайда болу механизмі мен шарттарын қайта құру әдістемесі.  Жағдайларды модельдеу нәтижелерін бағалау. | 2 | 4 | 8 | 8 | - жағдаяттық сараптаманың түрлерін атаңыз.  - жағдаяттық сараптама жүргізу шарттарын сипаттаңыз.  - жағдайдың модельдеуін жүргізіңіз.  - жағдайды модельдеудің нәтижелерін негіздеңіз |
| **2.** | **«Әртүрлі сыртқы әсерлерден болған жарақаттар мен өлім кезіндегі медико-криминалистикалық зерттеулер» модулі** | **60** | **100** | **200** | **240** | **20 кредит (600 сағат)** |
| **2.1** | Доғал заттардың әсерінен, биіктіктен құлаудан болған жарақаттардың сот-медициналық сараптамасы кезінде индентификациялық зерттеулер | 10 | 20 | 40 | 40 | - доғал заттардың жіктелуін атап көрсетіңіз;  - доғал заттардың беттерінің пішінін атап көрсетіңіз;  - биіктіктен құлау түрлерін және зақымданудың қалыптасу ерекшеліктерін атаңыз;  - доғал заттармен зақымдануды зерттеудің МК алгоритмі мен әдістерін негіздеңіз  - стереомикроскопиялық зерттеу нәтижелерін орындап, сипаттаңыз  - салыстырмалы зерттеу нәтижелерін түсіндіріңіз  - сыртқы және ішкі зақымдану ерекшеліктерін тізіп, негіздеңіз |
| **2.2** | Өткір заттардан болған зақымдардың сот-медициналық сараптамасы кезінде қоладанылатын идентификациялық зерттеулер | 10 | 20 | 40 | 40 | - үшкір заттардың жалпы белгілерін атаңыз  - зақымдалған тері жамылғысын алу және бекіту ережелерін атаңыз  - зерттеу әдістері мен әдістемелерінің кешенін қолдану қажеттілігін негіздеңіз  - стереомикроскопиялық зерттеу нәтижелерін орындап, сипаттаңыз  - салыстырмалы зерттеу нәтижелерін түсіндіріңіз  - киімде, тері жамылғысында және ішкі мүшелерде үшкір заттар әсерінен болатын жарақаттардың белгілерін тізіп, негіздеңіз |
| **2.3** | Көлік жарақатының сот-медициналық сараптамасындағы идентификациялық зерттеулер | 10 | 20 | 40 | 40 | - көлік жарақатының түрлерін атаңыз;  - көлік жарақатының жіктелуін атаңыз  - көлік жарақаты кезінде оқиға орнында маман дәрігердің жұмыс тәртібін негіздеңіз  - көлік жарақаты кезіндегі МК зерттеуінің міндеттерін атаңыз  - МК зерттеу үшін мәйіттен алынатын заттарды атаңыз  - киімнің, аяқ киімнің, терінің, сүйектің және ішкі ағзалардың зақымдану ерекшеліктерін атап көрсетіңіз  - салыстырмалы зерттеу нәтижелерін жүргізіп, сипаттау жасап, түсіндіріңіз |
| **2.4** | Механикалық асфиксияның сот-медициналық сараптамасы кезінде зақымдану іздерін зерттеу | 10 | 10 | 20 | 40 | - механикалық асфиксияның жіктелуі атап көрсетіңіз  - мойындағы странгуляциялық жүлгені зерттеу алгоритмін атаңыз  - мойыннан тұзақты дұрыс алу қажеттілігін негіздеңіз  - асылу және тұзақпен буындыру кезіндегі странгуляциялық жүлгенің айырмашылығын сипаттаңыз  - механикалық асфиксияның әр түрлерінде шеміршек пен мойын сүйектерінің зақымдану ерекшеліктерін негіздеңіз |
| **2.5** | Электр тоғының, термиялық факторлар әсерінің сот-медициналық сараптамасы кезінде зақымдану іздерін зерттеу | 10 | 10 | 20 | 40 | - техникалық және атмосфералық электр тоғының әсерінен терінің зақымдану іздерінің ерекшеліктерін сипаттаңыз  - электр тогының әсерінен зақымдану іздерін зерттеу алгоритмін сипаттаңыз  - өрт ошағында жалын адамның тірі кезінде әсер етуінің морфологиялық белгілерін атаңыз  - дененің жалпы суықтануы барысынды төмен температураның адамның тірі кезінде әсер етуінің белгілерін атаңыз |
| **2.6** | Атылған оқтан, жарылғыш заттар әсерінен болған жарақаттың сот-медициналық сараптамасы кезінде зақымдану іздерін зерттеу | 10 | 20 | 40 | 40 | - атылған оқтан болған жарақаттардың жіктелуін атап көрсетіңіз;  - әртүрлі ату қашықтығының морфологиялық ерекшеліктерін атап шығыңыз  - атудың қосымша факторлар іздерінің ерекшеліктерін сипаттаңыз  - атылған оқтан болған жарақаттардың МК зерттеу алгоритмін негіздеңіз  - стереомикроскопиялық зерттеу нәтижелерін орындап, сипаттаңыз  - салыстырмалы зерттеу нәтижелерін түсіндіріңіз  - киімдегі, тері жамылғысындағы және ішкі ағзалардағы зақымдану белгілерін тізіп, негіздеңіз |
| **3.** | **«Адамның медико-криминалистикалық идентификациясы» Модуль** | **24** | **40** | **80** | **96** | **8 кредит (240 сағат)** |
| **3.1** | Сүйектер бойынша медико-криминалистикалық идентификация | 12 | 20 | 40 | 48 | - сүйектерді зерттеу кезінде шешілетін негізгі мәселелерді атаңыз  - зерттеуге берілген объектілерді сипаттаңыз  - объектілерге зерттеу жүргізңіз  - зерттеу нәтижесін бағалаңыз  - сот-медициналық тұжырымды негіздеңіз |
| **3.2** | Жеке тұлғаның медико-криминалистикалық идентификациясы | 12 | 20 | 40 | 48 | - жеке тұлғаның идентификациясы кезінде шешілетін негізгі мәселелерді атаңыз  - зерттеуге берілген объектілерді бағалаңыз  - зерттеуге берілген объектілерді сипаттаңыз  - объектілерге зерттеу жүргізіңіз  - зерттеу нәтижесін бағалаңыз  - сот-медициналық тұжырымды негіздеңіз |
| **Барлығы:** | | **96** | **160** | **320** | **384** | **32 кредит (960 сағат)** |

**Тыңдаушылардың оқу жетістіктерін бағалау:**

|  |  |
| --- | --- |
| **Бақылау түрі** | **Бағалау әдістері** |
| Ағымдағы | Тыңдаушылардың тапсырмаларын бағалау |
| Аралық (қажет болса) | Әр модуль бойынша білім мен дағдыны бағалау. Қорытынды аттестацияға рұқсат беру. |
| Қорытынды | Бірінші кезең – тест сұрақтары бойынша автоматтандырылған компьютерлік тестілеу арқылы білімді бағалау.  Екінші кезең – сот-медициналық сараптама барысында дағдының орындалуын көрсету арқылы бағалау. |

**Тыңдаушылардың оқу жетістіктерін бағалаудың баллдық-рейтингтік әріптік жүйесі**

|  |  |  |  |
| --- | --- | --- | --- |
| Әріптік жүйе бойынша бағалау | Баллардың цифрлық эквиваленті | %-дық көлемі | Дәстүрлі жүйе бойынша бағалау |
| А | 4,0 | 95-100 | Өте жақсы |
| А- | 3,67 | 90-94 |
| В+ | 3,33 | 85-89 | Жақсы |
| В | 3,0 | 80-84 |
| В- | 2,67 | 75-79 |
| С+ | 2,33 | 70-74 | Қанағаттанарлық |
| С | 2,0 | 65-69 |
| С- | 1,67 | 60-64 |
| D+ | 1,33 | 55-59 |
| D | 1,0 | 50-54 |
| F | 0 | 0-49 | Қанағаттанарлықсыз |

**Ұсынылған әдебиет:**

**Негізгі:**

1. Беляков А.А. Взрывчатые вещества и взрывные устройства. – Москва Издательство Юрлитинформ, 2013;
2. Термические и химические повреждения. Электротравма: Учебное пособие для клинических ординаторов, работников практического здравоохранения. – Ставрополь: Изд-во СтГМУ, 2017;
3. Практикум по судебной медицине. Повреждения от действия физических и химических факторов внешней среды: Учебное пособие. — Москва: ЗАО «Светлица», 2012;
4. Попов В.Л. и др. Судебно-медицинская баллистика. – Спб.: Гиппократ, 2012;
5. Пиголкин Ю.И., Дубровин И.А. Судебная медицина. - М.: ООО «Издательство «Медицинское информационное агентство, 2015;
6. Пиголкин Ю.И.; Пер. на казах. А.К. Есенгабуловой; Под ред. Д.М. Шабдарбаевой Сот медицинасы: окулык / редакциясын баскарган Ю. И. Пиголкин; казак тіліндегі басылымнын жауапты редакторы Д. М. Шабдарбаева; казак, тіліне аударган А. К. Есенгабулова. — М.: ГЭОТАР-Медиа, 2017;
7. Медико-криминалистическая идентификация. Настольная книга судебно-медицинского эксперта. Под общей редакцией доктора медицинских наук, профессора В. В. Томилина. — М.: Издательская группа НОРМА—ИНФРА • М, 2015;
8. Леонов, С. В. Повреждения, причиненные острыми предметами: практ. рук. / С. В. Леонов, И. В. Власюк, А. Д. Ловцов. - Хабаровск: Ред.-изд. центр ИПкСз, 2015;
9. Козлов В.В. и др. Криминалистическое и судебно-медицинское исследование холодного оружия и следов его применения – Саратов: Изд-во Сарат. ун-та, 2016;
10. Клевно В.А. Морфология и механика разрушения ребер: судебно-медицинская диагностика механизмов, последовательности, прижизненности и давности переломов-2-е изд., пререраб. и доп. / Ассоциация СМЭ;
11. Хохлов В.В. Судебная медицина. Руководство в 3 т. – 4-е изд., перераб. и доп. – Москва: Издательство Юрайт, 2020.

**Қосымша:**

1. Дерягин Г.Б., Агафонов В.В. Наземная транспортная травма: учебно-методическое пособие. – М.: Московский университет, 2018. – 91 с.
2. Кузмицкий Н.И. Судебно-медицинская экспертиза повреждений тупыми предметами и транспортная травма: уч. пособие /Н.И. Кузмицкий, Э.А. Анин, А.С. Корончик. – Гродно : ГрГМУ, 2012. – 68 с
3. Подготовка и назначение комплексной экспертизы при расследовании дорожно-транспортного происшествия: для следователей, судей и экспертов / А. М. Кривицкий и д.– Минск: Право и экономика, 2017
4. Судебно-медицинская экспертиза механической травмы твердыми тупыми предметами: уч. пособие /А.А.Халиков, А.Ю.Вавилов, А.В.Орловская и др. – Уфа: Изд-во ГБОУ ВПО БГМУ Минздрава России, 2014.-52 с
5. Электроожоги и электротравма / А. Л. Адмакин, С. В. Воробьев, В. О. Сидельников и др. - Санкт-Петербург : СпецЛит, 2014. - 39 с.
6. Яблонский, М.Ф. Судебно-медицинская экспертиза огнестрельных повреждений: Учеб.-метод. пособие / М.Ф. Яблонский, А.М. Тетюев. - Витебск: ВГМУ, 2013.-37 с.

**Интернет ресурстары:**

1. <https://adilet.zan.kz/rus/docs/K2000000360>
2. https://adilet.zan.kz/rus/docs/Z1700000044
3. <https://adilet.zan.kz/rus/docs/V2000021699>
4. <https://adilet.zan.kz/rus/docs/V2000021847>
5. <https://adilet.zan.kz/rus/docs/V1700015180>
6. <https://adilet.zan.kz/rus/docs/V1700014958>
7. <http://forensic.gov.kz/science_activity/ru>

## **Денсаулық сақтау саласында сертификаттау курсы бағдарламаларын жүзеге асыратын ұйымдарға қойылатын біліктілік талаптары**

## **Білім беру ресурстарына қойылатын талаптар:**

## - институционалдық аккредиттеу туралы сертификаттың болуы;

## - оқытуды ғылым докторы немесе кандидаты ғылыми дәрежесі, философия докторы немесе магистр академиялық дәрежесі бар тұлғалар жүргізеді. Тәжірибелік сабақтарды өткізу үшін ғылыми дәрежесі жоқ практикалық денсаулық сақтау мамандарының қатарынан оқытушыларды тартуға жол беріледі, бірақ профессорлық-педагогикалық қызметкерлердің жалпы санының 50%-нан аспауы тиіс. Оқытушылардың мамандық бейіні бойынша кемінде 10 жыл жұмыс өтілі және 3 жылдан кем емес ғылыми-педагогикалық өтілі, соңғы 5 жыл ішінде оқытатын бейіні бойынша кемінде 4 кредит (120 сағат) біліктілігін арттырудың болуы;

## - мамандандырылған халықаралық ақпараттық желілерге, электронды деректер қорларына, кітапхана қорларына, компьютерлік технологияларға, оқу-әдістемелік және ғылыми әдебиеттерге қолжетімділіктің болуы;

## - инновациялық, симуляциялық технологиялар мен интерактивті оқыту әдістерінің болуы;

## - бақылау-өлшеу құралдарының болуы;

## - меншік құқығында және (немесе) жедел (сенімгерлік) басқару, жалға алу (жалдау) шарттары бойынша тыңдаушылар контингенті көлеміне, санитарлық-техникалық нормалар мен ережелерге сәйкес келетін аудиториялық қордың, сыныптардың, зертханалардың болуы;

## - меншік құқығында және (немесе) жедел (сенімгерлік) басқару, жалға алу (жалдау) шарттары бойынша тыңдаушылар контингенті көлеміне, санитарлық-техникалық нормалар мен ережелерге сәйкес келетін баспа, аудио, бейнежазба материалдарды көрсету үшін Интернет желісіне қосылған компьютерлік техниканың, кітапхана қорының, симуляциялық (манекендер, муляждар, тренажерлар) жабдықтың болуы;

## - тыңдаушылар контингентіне сәйкес қосымша білім беру процесін басқаруды қамтамасыз ететін әкімшілік құрылымның және әкімшілік-басқару персоналы штатының болуы;

## - тыңдаушыларға қойылатын ішкі тәртіп ережелері талаптарының болуы;

## - клиникалық базалардың бейіні мақсаттарға және оқу нәтижелеріне сәйкес келеді: «Қазақстан Республикасы Әділет министрлігінің Сот сараптамалары орталығы» МКҚК Сот сараптамалары институттары.

**Материалды-техникалық қамтамасыз ету және жабдықтау**

* Техникалық құралдар: дербес компьютер, оқу материалдары мен бағдарламалары бар электронды тасымалдағыштар;
* Интернетке қолжетімділік;
* Ультракүлгін шамы;
* Инфрақызыл шамы;
* Стереомикроскоп;
* Сандық фотокамера;
* Жылжымалы рентген аппараты;
* Фотосуретке түсіру үшін жарықтандыру шамдары;
* Өлшеу құралдарының жиынтығы;
* Остеометрия жиынтығы;
* Химиялық реактивтер жиынтығы;
* Түрлі-түсті принтер;
* Аналитикалық таразы (электронды);
* Термостат;
* Кептіру және зарарсыздандыру шкафы;
* Материалды кесуге арналған сорғыш шкаф.

**Қолданылатын қысқартулар мен терминдер**

ҚР ДСМ – Қазақстан Республикасы Денсаулық сақтау министрлігі

КеАҚ – Коммерциялық емес акционерлік қоғам

ОӘБ – оқу-әдістемелік бөлім;

СК – сертификатау курсы;

СБШ – салалық біліктілік шеңбері;

ТРС – тыңдаушылардың өзіндік жұмысы;

МК – медико-криминалистикалық.